[{"text_idx": "#000000", "text": "Tantsuhuvihariduse aastapa\u0308ev 18.-19. november Tallinnas\nAvalik po\u0308o\u0308rdumine tantsuo\u0303petajate vo\u0303rdseks kohtlemiseks\nTantsuhuvihariduse kvaliteedi arendamise koolituse toetusprogramm 2022"}, {"text_idx": "#000001", "text": "2021. aasta rahvusvahelise tantsupa\u0308eva la\u0308kitus"}, {"text_idx": "#000002", "text": "Ko\u0303ik algab liikumisest \u2013 mis on meile ko\u0303igile vaistlikult omane \u2013 ja tants on liikumine, mida on lihvitud so\u0303numit edastama. U\u0308ksko\u0303ik kui oluline ja muljetavaldav ei ole ka laitmatu tehnika, esmata\u0308htis on siiski see, mida tantsija oma liikumise abil va\u0308ljendada tahab."}, {"text_idx": "#000003", "text": "Tantsijatena oleme pidevalt liikumises, pu\u0308u\u0308des luua unustamatuid hetki. Hoolimata tantsu z\u030canrist, pingutab iga tantsija, et seda saavutada. Nii et kui meil a\u0308kki ei lubata enam esineda, teatrid on suletud ja festivalid ja\u0308a\u0308vad a\u0308ra, on meie maailm justkui halvatud. Ei mingit fu\u0308u\u0308silist kontakti. Ei mingeid etendusi. Ei mingit publikut. Meie la\u0308hiajaloos ei ole tantsukogukond mitte kunagi seisnud nii suure va\u0308ljakutse ees, kuidas sa\u0308ilitada motivatsiooni, kuidas leida elamise mo\u0303tet."}, {"text_idx": "#000004", "text": "Kuid just siis, kui meie ka\u0308est midagi va\u0308a\u0308rtuslikku a\u0308ra vo\u0303etakse, o\u0303pime to\u0303eliselt hindama seda, kui eluliselt oluline on see, mida me teeme, ja kui suur ta\u0308hendus on tantsul u\u0308hiskonnale laiemalt. Tantsijaid u\u0308listatakse sageli nende fu\u0308u\u0308silise vo\u0303imekuse pa\u0308rast, kuigi tegelikult tegutseme me isegi rohkem oma vaimse tugevuse najal. Ma usun, et see unikaalne kombinatsioon fu\u0308u\u0308silisest ja vaimsest no\u0303tkusest aitab meil raskustest u\u0308le saada, leida uut hingamist, et ja\u0308tkata tantsimist ja su\u0308titamist."}, {"text_idx": "#000005", "text": "\u201eU\u0308lemaailmse tuntusega ta\u0308ht, kes pole kunagi kaotanud kindlat pinda jalge alt,\u201c kirjeldas Friedemann Vogelit ajakiri Tanz Magazine, kui nad valisid ta 2019. aastal teist korda aasta tantsijaks. Ja\u0308rgmisel aastal pa\u0308lvis Stuttgardi Balleti esitantsija maineka Saksa Tantsupreemia silmapaistvale artistile, tunnustamaks tema pikaajalist ja va\u0308ljapaistvat rahvusvahelist karja\u0308a\u0308ri."}, {"text_idx": "#000006", "text": "Arvestades seda, et ta tahtis tantsijaks saada nii kaua, kui ta u\u0308ldse ma\u0308letab, ei ole ehk u\u0308llatav, et esimene ta\u0308ispikkuses dokumentaalfilm, mis tema kohta tehti, kannab pealkirja \u201eFriedemann Vogel \u2013 tantsu kehastus\u201c. Rohkem kui kaksku\u0308mmend aastat on see palju auhindu vo\u0303itnud artist esinenud va\u0308a\u0308rikatel lavadel u\u0308le kogu maailma, Milano La Scalast kuni Moskva Suure Teatri ja Tokyo rahvusvahelise balletifestivalini, vo\u0303ites nii kriitikute kui ka publiku poolehoiu. Friedemann, keda on tunnustatud nii tema su\u0308gavalt liigutavate rollisoorituste eest dramaatilistes ballettides kui ka sa\u0308delevate esinemiste eest kaasaegsemates to\u0308o\u0308des, kannab riiklikku tiitlit \u201eKammerta\u0308nzer\u201c, mis on Saksamaa ko\u0303rgeim aunimetus tantsijale."}, {"text_idx": "#000007", "text": "Rohkem infot Friedemann Vogeli kohta."}, {"text_idx": "#000008", "text": "Vaata ka rahvusvahelise tantsupa\u0308eva ametlikku kodulehte."}, {"text_idx": "#000009", "text": "Ta\u0308iendkoolituse programm tantsuo\u0303petajatele tuleb taas!"}, {"text_idx": "#000010", "text": "Eesti Tantsuhuvihariduse Liit, koolitusprogramm 2020"}, {"text_idx": "#000011", "text": "Juunis algav tantsuo\u0303petajate ta\u0308iendkoolitus tutvustab erinevaid praktilisi vo\u0303tteid tantsuo\u0303ppe la\u0308biviimiseks ja erinevas vanuses o\u0303pilastega to\u0308o\u0308tamiseks, sisaldab tantsudidaktika ning pedagoogika alaseid loenguid ja praktikume, pakub inspiratsiooni ja teadmisi tantsude loomiseks ning lavale toomiseks ning tutvustab tantsuspetsialisti kutsestandardit ja kutse taotlemise vo\u0303imalusi. Loenguid ja praktilisi tunde viivad la\u0308bi oma ala praktikud ning tunnustatud tegijad Eesti maastikul."}, {"text_idx": "#000012", "text": "Koolitusprogrammi eesma\u0308rk on toetada o\u0303petaja isiksuslikku ja professionaalset arengut, avardada teadmisi ja pa\u0308devusi tantsuspetsialisti kutse taotlemiseks ning taseme to\u0303stmiseks."}, {"text_idx": "#000014", "text": "Vaata koolitusprogrammi ajakava moodulite kaupa siit!"}, {"text_idx": "#000015", "text": "Maht: 120 ak (96 ak + 24 ak iseseisev to\u0308o\u0308)Programm koosneb neljast moodulist, mis sisaldab korraga kolme o\u0303ppepa\u0308eva ja iseseisvat to\u0308o\u0308d. Iga mooduli ajakava avaldame va\u0308hemalt kuu aega enne koolituse toimumist liidu kodulehel ja osalejatele e-kirja teel."}, {"text_idx": "#000016", "text": "Registreerimine on lo\u0303ppenud ja koolitusprogramm ka\u0308imas!"}, {"text_idx": "#000017", "text": "Koolituse tasu (sisaldab nelja mooduli ko\u0303iki koolituspa\u0308evi ja materjale)"}, {"text_idx": "#000018", "text": "Tasudes arve hiljemalt 1. juuniks:"}, {"text_idx": "#000019", "text": "320 eurot280 eurot soodushind ETHL liikmete o\u0303petajatele."}, {"text_idx": "#000020", "text": "Alates 2. juunist on koolituse maksumus ko\u0303igile 350 eurot."}, {"text_idx": "#000021", "text": "* Ko\u0303igi registreerujatega vo\u0303tame u\u0308hendust ning saadame koolituse arve, mille tasumine on lo\u0303plikuks kinnituseks koolitusel osalemiseks.* Koolituse la\u0308binud saavad tunnistuse vo\u0303i to\u0303endi vastavalt osalusele. Tunnistuse saamiseks on vajalik lo\u0303puto\u0308o\u0308 tegemine ja osalus va\u0308hemalt 80 % o\u0303ppetundidest, to\u0303endiga kinnitatakse koolituse la\u0308bimist vastavalt osalusele.*Koolituse tegelik maksumus u\u0308he inimese kohta on 640 eurot, millest 50 % katab Haridus- ja Teadusministeerium.*Juhul, kui osaleja ja\u0308tab mo\u0303juva po\u0303hjuseta koolituse pooleli, tuleb tasuda koolituse eest kogumahus (sh HTMi poolt kaetud osa)."}, {"text_idx": "#000022", "text": "Koolitus saab teoks ta\u0308nu tantsuhuvihariduse arenguprogrammile, mida toetab Haridus- ja Teadusministeerium."}, {"text_idx": "#000024", "text": "Aprill on tantsukuu ja 29. aprill ta\u0308histatakse rahvusvahelist tantsupa\u0308eva. Selle puhul teevad Eesti Tantsukunsti ja Tantsuhariduse Liit, Eesti Tantsuhuvihariduse Liit ning Eesti Noorte Tantsu U\u0308hing u\u0308hise u\u0308leskutse ko\u0303igile tantsuga tegelejatele: kutsume ko\u0303iki tantsuga tegelejaid avalikult jagama FB-s vo\u0303i mo\u0303nel teisel platvormil oma tantsulisi ma\u0308lestusi fotode ja videote na\u0308ol ning Instagramis Tantsukeksu ma\u0308ngima!"}, {"text_idx": "#000025", "text": "Hea ja kallis tantsuva\u0308ljal looja, keksija, o\u0303petaja, keerutaja, korraldaja, po\u0308o\u0308rleja, tantsija, voomaja, kirjutaja, hu\u0308pleja, lavastaja, vappuja, juhendaja, rullija, toetaja, kolistaja, uurija, tormaja, mo\u0303testaja, sa\u0308raja, arendaja, veetleja, rahastaja, roomaja, tunnustaja, siseneja, lendleja, pu\u0308sija, hoidja, olija!Suured ta\u0308nud sinu pu\u0308hendumise eest. Meist igau\u0308he panus omamaisesse ja u\u0308leilmsesse liikumiskultuuri va\u0308a\u0308rindab elu ja rikastab olemist. Aita\u0308h sulle, et tegutsed tantsuva\u0308ljal justnimelt sellega, mis sind o\u0303nnelikuks teeb \u2013 o\u0303nnest loodu kandub tantsiskledes u\u0308hel vo\u0303i teisel viisil ko\u0303ikideni, sest oleme alati u\u0308hendatud. Tants oli, on ja ja\u0308a\u0308b vabaduse ja ro\u0303o\u0303mu va\u0308ljenduseks. Olgu suvi, su\u0308gis, talv vo\u0303i kevad \u2013 tants on igal ajal oma liikuvuses elusolemisest vo\u0303o\u0303randamatu. Aprill aga on siiski veel veidikene erilisemgi kuu, sest 29. kuupa\u0308eval ta\u0308histame rahvusvahelist tantsupa\u0308eva. Ja\u0308tkame liikudes iseendaga, teistega ja ko\u0303ige u\u0308mbritsevaga kontakti hoidmist ja leidmist, avastamist ja loomist ning lubame ta\u0308navusel aprillil tantsul kohe eriti eredalt sa\u0308rada!Lisaks kestvale tantsule praegu \u2013 meie kaasajal \u2013 leia aega ka selleks, et sukelduda enda isiklikesse vo\u0303i oma teatri vo\u0303i kooli arhiividesse, et leida toredaid pilte, videoid ja tekste, mis u\u0308hel vo\u0303i teisel po\u0303hjusel erakordsena mo\u0303juvad ning ro\u0303o\u0303mu valmistavad ja jaga neid sotsiaalmeedias, et kogu kuu oleks tantsuma\u0308lestustest tulvil. Tag \u0301i ma\u0308lestustes olevaid kaasliikujaid innustades nii teisigi hetkeks mo\u0308o\u0308danikku vaatama ja omi talletusi jagama nii aastate tagusest ajast kui ka eilsest pa\u0308evast, sest igal ajal on omad tantsud. Kasuta postituste juures #tantstervistab, mis soodustab ma\u0308lestuste laia levimist ja vo\u0303imaldab huvilistel ho\u0303lpsasti virtuaalselt jagatavasse tantsuro\u0303o\u0303mu sukelduda.Saadame so\u0303numi esmalt eneses ja siis kogu ilmaruumis ringlema, et tantsimine tervistab. Innustame nii iseennast kui ka ko\u0303iki teisi lihtsalt alustama, sest me ju teame, et tantsima hakkamiseks piisabki vaid otsusest, et nu\u0308u\u0308d ma teen seda. Milleks ometigi lasta iseendal oodata?!Jo\u0303ustavat joondumist!Va\u0308estavat voolamist!Karastavat karglemist!Rikastavat rullimist!Lo\u0303bustavat lendlemist!Tiivustavat tiirlemist!Rahustavat rappumist!Avastavat arbumist!Hingestavat hullamist!Omastavat otsimist!Tervi(s)tavat tantsimist!"}, {"text_idx": "#000027", "text": "***Instagramis saab ma\u0308ngida TANTSUKEKSU!Vaata la\u0308hemalt Instagramis @tantsuliit"}, {"text_idx": "#000028", "text": "Vaata FB-s: Tants tervi(s)tab! u\u0308leskutse"}]